ইন্দিরা দেবী চৌধুরানী কবিতা মিলনসাগর Indira Debi Choudhurani Poetry MILANSAGAR
কবি ইন্দিরা দেবী চৌধুরানী – জন্মগ্রহণ করেন কলকাতার জোড়াসাঁকোর ঠাকুর পরিবারে। পিতা
ভারতের প্রথম I.C.S. এবং কবি সত্যেন্দ্রনাথ ঠাকুর ও মাতা জ্ঞানদানন্দিনী দেবী। স্বামী, একাধারে কবি,
গল্পকার, প্রবন্ধকার এবং বাংলা সাহিত্যে চলিতভাষার প্রতিষ্ঠাতা প্রমথ চৌধুরীর সাথে তাঁর বিয়ে হয় ১৮৯৯
সালে।
কবি কলকাতা বিশ্ববিদ্যালয় থেকে ১৮৯২ সালে বি.এ. পরীক্ষায় প্রথম স্থান অধিকার করে উত্তীর্ণ হয়ে
“পদ্মাবতী স্বর্ণপদ”-এ ভূষিত হন।
তিনি প্রাচ্য ও পাশ্চাত্য সঙ্গীতে পারদর্শী ছিলেন। দীনেন্দ্রনাথ ঠাকুরের সঙ্গে রবীন্দ্রনাথের স্বরলিপিকার
হিসেবে তিনিও খ্যাতিলাভ করেছিলেন। রবীন্দ্রনাথের “মায়ার খেলা”, “ভানুসিংহের পদাবলী”,
“কালমৃগয়া” সহ আরো দু-শতাধিক গানের স্বরলিপি প্রকাশ করেন। রবীন্দ্রনাথের সঙ্গে ইন্দিরা দেবী
চৌধুরানীর একটি মিষ্টি-মুধুর সম্পর্ক ছিল। রবীন্দ্রনাথের “ছিন্নপত্র”-এর বেশিরভাগ কবিতাই তাঁর জন্য লেথা
হয়।
তাঁর প্রবন্ধ সংগ্রহ “নারীর উক্তি’ (১৯২০) নারী-আন্দোলনের ইতিহাসে একটি মূল্যান গ্রন্থ। স্বামী
প্রমথ চৌধুরীর সঙ্গে একযোগে প্রকাশিত করেন “হিন্দুসংগীত” (১৯৪৫) যা তাঁর চিন্তা ভাবনার নিদর্শন। তিনি
প্রমথ চৌধুরীর “চার ইয়ারির কথা” ইংরেজীতে অনুবাদ করেন। তাঁর সম্পাদনায় প্রকাশিত হয়েছে “বাংলার
স্ত্রী আচার”, “স্মৃতি কথা”, “পুরাতনী” প্রভৃতি।
১৯৫৬ সালে তিনি বিশ্বভারতীর অস্থায়ী উপাচার্য হন।  ১৯৫৭ সালে তাঁকে “দেশিকোত্তম” উপাধীতে ভূষিত
করা হয়।
আমরা মিলনসাগরে  কবি ইন্দিরা দেবী চৌধুরানীর কবিতা তুলে আগামী প্রজন্মের কাছে তা পৌঁছে দিতে
পারলে আমাদের এই প্রচেষ্টা সার্থক মনে করবো।
উত্সঃ  ডঃ শিশিরকুমার দাশ, সংসদ বাংলা সাহিত্য সঙ্গী, ২০০৩
.         নমিতা চৌধুরী ও অনিন্দিতা বসু সান্যাল সম্পাদিত, মহিলা কবিদের বাংলা কবিতা সংকলন
.         দামিনী ১৪০০ - ২০০০।
কবি ইন্দিরা দেবী চৌধুরানীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২১.০৭.২০১৩
...